 Iléesẹ ológun: 300,000 ọta ìbọn la gbà ní ìpínlẹ Ògùn Àwọn èèyàn kan ló sín àwọn agbófinró ní gbẹrẹ ìpàkọ nípa àwọn onísẹ ibi náà, Olùdarí ọwọ kọkànlélọgọrin iléesẹ ológun náà, Ọgágun Enobong Udoh, ẹni tí Ọgágun Olusẹgun Ọlatunde sojú fún, ló sísọ lójú ọrọ yìí fáwọn akọròyìn ní ìlú Èkó. Ọwọ kọkànlélagọrin iléesẹ ológun pẹlú àjọsepọ àwọn agbófinró la jọ sẹbùrú àwọn ọkọ àkẹrù tó kó ọpọ ọta ìbọn ní déédé aago mẹta ku ìsẹjú méjì òru Ọgbọjọ osù karùn-ún, ọdún 2018. Abúlé Balógun ní òpópónà Ìgbógílà-Ìlárá ní ìpínlẹ Ògùn, lọwọ ti tẹ àwọn ọkọ náà tí nọnbà wọn jẹ Anambra, AAH 409 ZV, Lagos, BDG 782 XU àti Lagos, GGF 88 XU. Àwọn iròyin tì ẹ leè ní ìfẹ síí: Sé Dino Melaye ti bọ sẹgbẹ PDP ni ? Buhari buwọ lu òfin ọdọ leè dupò Abimbọla Kazeem: Hábà! Ṣé ìwọ ti sáré pé ọmọ ọdún 40 ni? Ọgágun Ọlatunde fi kun pé ní kété táwọn awakọ àtàwọn ìsọmọgbè wọn kófírìí ikọ agbófin náà, ni wọn bá ẹsẹ wọn sọrọ, tí àwọn sì ti ń tanná wádìí wọn àti àwọn èèyàn tó leè jẹ onígbọwọ wọn. Ò sàlàyé pé àwọn èèyàn kan ló sín àwọn ní gbẹrẹ ìpàkọ nípa àwọn onísẹ ibi náà, tó sì gbósùbà fáwọn olùgbé ìpínlẹ Ògùn àti Èkó fún ìfọwọsowọpọ wọn pẹlú àwọn agbófinró. : Ọwọ kọkànlélagọrin iléesẹ ológun ní Nàíjíríà kéde lọjọbọ pé òun ti sẹbùrú ọkọ akẹrù mẹta tó kún fún ẹgbẹrún lọnà ọọdúnrún ọta ìbọn ní agbègbè Ìgbógílà-Ìlárá ní ìpínlẹ Ògùn. 